钦定古今图书集成/理学汇编/经籍典/第038卷 > 《长安杂诗》〈录一首〉王袆
## 钦定古今图书集成/理学汇编/经籍典/第038卷 > 《长安杂诗》〈录一首〉王袆

群籍。〈一作经〉载圣道，昭揭如日星。秦火一何烈，烧燔灭
其形。汉儒事掇拾，区区补残零。虽然有遗阙，其功亦
已宏。唐世尚文学，君臣益留情。琬琰刻文字，后先《十
三经》。谓兹金石坚，不与竹帛并。自从东都后，此刻最
为精。罗列黉舍内，奎壁映晶莹。我言金与石，有时亦
销崩。有形必有弊，斯理讵难征。安知圣人道，所托非
所凭。天地共，终始猗《欤网》能名。